《软桥坡》
明代·黄衷

万曲千盘始渡河，仆人云是软桥坡。芬林百卉浓将瘴，饮涧双猱狎且歌。

听雨却思孤馆静，看山真幸此生多。天边亦有王阳道，雾栈云梯奈若何。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。